open-index/open-wikipedia-markdown huggingface dataset:
Parti Negara Sarawak

**Parti Negara Sarawak** (PANAS) atau *National Party of Sarawak* merupakan salah satu bekas parti politik berperingkat negeri yang ditubuhkan pada 9 April 1960 di Sarawak, Malaysia untuk menghadapi pilihan raya majlis tempatan dan daerah yang telah dimulakan pada tahun 1959. PANAS mendukung tujuan melindungi, memelihara dan memajukan kepentingan politik, pendidikan, keagamaan, ekonomi, sosial dan kebudayaan rakyat seluruh negeri Sarawak, khasnya kaum bumiputera.

Pada 28 Mac 1968, parti ini bergabung dengan Barisan Rakyat Jati Sarawak (BARJASA) untuk membentuk Parti Bumiputera yang kemudian bercantum dengan Parti Pesaka Anak Sarawak (PESAKA) untuk menubuhkan Parti Pesaka Bumiputera Bersatu Sarawak (PBB) pada 30 April 1973.

## Sejarah
PANAS merupakan parti politik kedua di Sarawak dan diasaskan oleh  Datuk Bandar Abang Haji Mustapha, kira-kira 10 bulan selepas penubuhan Parti Rakyat Bersatu Sarawak (SUPP) yang merupakan  parti politik pertama didaftarkan di Sarawak. Pada peringkat permulaannya, PANAS  tidak mendapat sokongan yang menggalakkan daripada penduduk tempatan sendiri tetapi selepas dua tahun, parti ini mula diterima apabila sebanyak 62,795 ahli menganggotainya kerana menentang penjajahan Malaya. Ketika itu, PANAS sudah menubuhkan 65 cawangan di seluruh negeri dan dianggotai kira-kira 20,000 orang Melayu, 20,000 orang suku kaum Iban, dan 10,000 orang suku kaum Bidayuh, termasuk beratus-ratus orang lain daripada kaum Cina.

Setelah pendaftaran PANAS diluluskan secara rasmi pada 9 April 1960, Datu Bandar Abang Haji Mustapha dilantik sebagai Pengerusi dan Abang Othman, adiknya yang meletakkan jawatan sebagai Timbalan Penguasa Polis, dilantik sebagai Setiausaha Agung. Antara tokoh yang menjadi tulang belakang PANAS ialah:
* Naib-naib Pengerusi: William Tan, Edward Jerah dan Austin Jaya
* Penolong Setiausaha Agung: Lo Foot Kee dan Andrew Landau
* Bendahari: Tan Tsak Yu
* Penolong Bendahari: Leong Ho Yuen
* Ahli Majlis Tertinggi: Tan Sri Datuk Ikhwan Zaini 
* Ahli-Ahli Jawatankuasa: Penghulu Haji Dol Osman, Abong Taib, Jalel Ubong, Stephen Harry, Edward Menlis, Sim Peng Cho, Chin Poh Luke, dan Ngui Ah Sin.

## Lihat juga
* Senarai parti politik Malaysia
* Politik Malaysia
* Barisan Rakyat Jati Sarawak (BARJASA) 
* Parti Bumiputera
* Parti Pesaka Anak Sarawak (PESAKA)
* Parti Pesaka Bumiputera Bersatu Sarawak (PBB) 

## Pautan Luar
* Laman web rasmi Parti Pesaka Bumiputra Bersatu Sarawak

## Rujukan
Bahasa Teochew

**Bahasa Teo-Swa** atau **Chaoshan** merupakan salah satu bahasa dari bahasa-bahasa Min Selatan yang berasal dari Chaoshan, Guangdong, China. Kebanyakan orang Teochew di Malaysia menduduki Pulau Ketam, sebuah pulau yang terletak di luar Pelabuhan Klang, Selangor, serta Kelantan, dan Ipoh. Orang Teochew kini berselerak di seluruh Malaysia, walaupun kebanyakannya tinggal di pantai barat Semenanjung Malaysia.

## Persamaan dengan Bahasa Hokkien
Oleh sebab bahasa Teo-swa mempunyai pelbagai kesamaan dengan bahasa Hokkien, orang yang bertutur bahasa Teo-swa selalunya boleh memahami bahasa Hokkien. Bagaimanapun, kerana bahasa Teo-swa mempunyai bunyi yang unik berbanding dengan bahasa Hokkien, orang yang bertutur bahasa Hokkien selalu menghadapi masalah untuk memahami orang Teo-swa.

## Lihat juga
* Orang Teochew
* Bahasa Hokkien

## Rujukan
* Beijing da xue Zhongguo yu yan wen xue xi yu yan xue jiao yan shi. (2003). *Han yu fang yin zi hui*. Beijing, China : Yu wen chu ban she (北京大學中國語言文學系語言學教研室, 2003. 漢語方音字匯. 北京: 語文出版社) ISBN 7-80184-034-8

* Cai Junming. (1991). *Putonghua dui zhao Chaozhou fang yan ci hui*. Hong Kong, China: Wu Duotai Zhongguo yu wen yan jiu zhong xin (蔡俊明, 1991. 普通話對照潮州方言詞匯. 香港: 香港中文大學吳多泰中國語文研究中心) ISBN 962-7330-02-7

* Li, Xin Kui. (1994). *Guangdong di fang yan*. Guangzhou, China: Guangdong ren min chu ban she (李新魁, 1994. 廣東的方言. 廣州: 廣東 人民出版社) ISBN 7-218-00960-3

* Li, Yongming. (1959). *Chaozhou fang yan*. Beijing, China : Zhonghua. (李永明, 1959. 潮州方言. 北京: 中華)

* Lin, Lun Lun. (1997). *Xin bian Chaozhou yin zi dian*. Shantou, China : Shantou da xue chu ban she. (林倫倫, 1997. 新編潮州音字典. 汕頭: 汕頭大學出版社) ISBN 7-81036-189-9

## Pautan luar

* Pangkalan data sebutan dialek-dialek Cina.  (dalam Bahasa Inggeris, Bahasa Cina dan Bahasa Jepun)
* Orang Teochew/Chaozhou - Dialek Teochew  (dalam Bahasa Cina)
* Diojiu Bhung Gak
* GagiNang 
* Glossika - Bahasa-bahasa dan dialek-dialek Cina
* MoGher (in Chinese, English and French)
* Omniglot
* Sumber-sumber Pengajian Teochew Universiti Chaozhou  (dalam Bahasa Cina)
* Laman Web Teochew (dalam Bahasa Cina dan Inggeris)

## Lihat Juga
* Orang Teochew (Orang Chaoshan)
* 
*
Parti Pesaka Anak Sarawak

**Parti Pesaka Anak Sarawak** atau *Sarawak Native's Heritage Party* (PESAKA), atau juga dikenali juga  sebagai **PAPAS**, merupakan salah satu bekas parti politik berperingkat negeri yang ditubuhkan pada bulan Julai 1962 di Sarawak, Malaysia. Parti ini merupakan parti politik kedua kaum Iban selepas Parti Kebangsaan Sarawak (SNAP) didaftarkan pada Mac 1961. 

Bersama-sama empat orang pemimpin daripada kaum Iban di Sibu, Tun Jugah yang meninggalkan Parti Negara Sarawak (PANAS) mengasaskan PESAKA untuk menentang SNAP yang mendapat sokongan yang kuat daripada kaum Iban Sibu.

Menjelang Ogos 1962, parti baru PESAKA telah tumbuh di Sibu untuk orang Iban dari Batang Rajang. Penaja-penajanya telah enggan menyertai Parti Kebangsaan Sarawak (SNAP), yang mengikut mereka adalah untuk orang Iban dari Saribas. Antara penaja PESAKA adalah Penghulu Masam Anak Radin, Pengarah Banyang, Penghulu Chundi Anak Resa dan Penghulu Umpau. Temenggong Jugah, Temenggong Oyong Lawai Jau dan Jonathan Bangau pula menyertainya kemudian. Sementara Jugah dan Oyong Lawai Jau adalah pada mulanya ahli Parti Negara Sarawak (PANAS), Bangau pula ahli Parti Rakyat Bersatu Sarawak (SUPP). Penghulu-penghulu dari bahagian lains seperti Penghulu Tawi Sli dari Bahagian Kedua dan Penghulu Abok Anak Jalin dari Bintulu juga menyertai PESAKA. Jadi PESAKA sebenarnya juga merupakan *"Parti Penghulu"*.

Namun, orang yang sebenarnya melahirkan akal untuk menubuhkan PESAKA adalah Thomas Kana, seorang pembantu perubatan yang merupakan pembalut luka di Kuala Belait, Brunei. Beliau dilantik Setiausaha Agung PESAKA yang pertama. Kebetulan Stephen Kalong Kingkan, salah seorang pengasas dan Setiausaha Agung pertama SNAP, bukan sahaja adalah rakan sejawatannya di Kuala Belait tapi juga seterunya. Semenjak di Kuala Belait, Ningkan dan Kana tidak suka dan selalu menyindir antara satu sama lain. Apabila kedua-duanya pulang ke Sarawak, Ningkan menubuhkan SNAP manakala Kana menubuhkan PESAKA dan pemusuhan mereka berterusan menyemai benih dan bibit perpecahan di kalangan orang Iban-iban Sarawak, asasnya antara Iban Batang Rajang dan Iban Saribas. Mereka enggan berganjak dan masing-masing mahu menjadi ketua di dalam sesuatu parti atau kerajaan. Secara tak langsung perpecahan dan permusuhan antara dua pemimpin ini telah mempengaruhi perpaduan masyarakat Dayak sehingga hari ini. 

Pada 30 April 1973, PESAKA bergabung dengan Parti Bumiputera yang merupakan gabungan Parti Negara Sarawak  (PANAS) dan Barisan Rakyat Jati Sarawak (BARJASA), untuk menubuhkan Parti Pesaka Bumiputera Bersatu Sarawak (PBB).

## Lihat juga
* Senarai parti politik Malaysia
* Politik Malaysia
* Barisan Rakyat Jati Sarawak (BARJASA)
* Parti Negara Sarawak (PANAS)
* Parti Bumiputera
* Parti Pesaka Bumiputera Bersatu Sarawak (PBB) 

## Pautan Luar
* Laman web rasmi Parti Pesaka Bumiputra Bersatu Sarawak

## Rujukan
Barisan Rakyat Jati Sarawak

**Barisan Rakyat Jati Sarawak** atau *Sarawak Native People's Front* (BARJASA) merupakan salah satu bekas parti politik berperingkat negeri yang ditubuhkan pada Disember 1961 di Sarawak, Malaysia. Parti ini merupakan parti politik alternatif kepada masyarakat Islam, dan mendapat sokongan kuat daripada orang Melayu dan suku kaum Melanau di kawasan pilihan raya Sri Aman dan Sibu. Pada 28 Mac 1968, parti ini bergabung dengan Parti Negara Sarawak (PANAS) untuk membentuk Parti Bumiputera yang kemudian bercantum dengan Parti Pesaka Anak Sarawak (PESAKA) untuk menubuhkan Parti Pesaka Bumiputera Bersatu Sarawak (PBB) pada 30 April 1973.

Semasa penubuhannya, BARJASA dipengerusikan oleh Tuanku Haji Bujang, dengan  Alfred Unteng Mason selaku Setiausaha Agungnya. Penyertaan keahlian kebanyakannya daripada golongan muda yang berpelajaran, termasuk Pehin Sri Abdul Taib Bin Mahmud, yang merupakan Setiausaha Agungnya semasa pengabungan dan pembentukan Parti Pesaka Bumiputera Bersatu Sarawak (PBB) pada 1973.

## Lihat juga
* Senarai parti politik Malaysia
* Politik Malaysia
* Parti Negara Sarawak (PANAS)
* Parti Bumiputera
* Parti Pesaka Anak Sarawak (PESAKA)
* Parti Pesaka Bumiputera Bersatu Sarawak (PBB)

## Pautan Luar
* Laman web rasmi Parti Pesaka Bumiputra Bersatu Sarawak 

## Rujukan
Debye

**Debye** (simbol: **D**) ialah unit bukan SI dan unit bukan CGS untuk momen dwikutub elektrik. Ia ditakrifkan sebagai 10-18 statcoulomb sentimeter. Dalam unit SI, 1&nbsp;D adalah bersamaan dengan 3.33564*10-30 coulomb meter. Ia dinamakan sempena ahli fizik Peter Debye.

Unit debye masih digunakan dalam bidang fizik atom dan kimia. Momen dwikutub bagi atom-atom dan molekul-molekul adalah lazimnya pada tertib "unit atom bagi momen dwikutub elektrik" (Jejari Bohr darab cas asas), iaitu kira-kira 2.54 D. Unit-unit SI (contohnya, coulomb meter) adalah kurang bersesuaian kerana agak besar, kecualilah awalan digunakan pada kedua-dua unit (contohnya, 2.54 D = 8.47 fC·fm).

## Rujukan
* "*atomic unit of electric dipole moment: [http://physics.nist.gov/cgi-bin/cuu/Value?auedm] *". NIST
* " *cgs units: [http://www.unc.edu/~rowlett/units/cgsmks.html] *". R. Rowlett (University of North Carolina at Chapel Hill)
Warna perang

**Warna perang** [pé-rang] () atau warna **[[coklat]]** ialah warna merah tua atau jingga yang mempunyai keamatan berluminositi yang amat rendah. Bagaimanapun, warna perang wujud sebagai satu persepsi warna hanya dengan adanya perbandingan warna yang lebih terang: objek merah atau jingga masih dapat dilihat sebagai warna masing-masing jika aras iluminasi am adalah rendah, walaupun warna-warna ini memantulkan jumlah cahaya merah atau jingga yang sama seperti sebuah objek berwarna perang dalam keadaan-keadaan pencahayaan yang biasa. Cat perang boleh dihasilkan daripada cat merah ataupun cat jingga melalui menambahkan warna-warna pelengkapnya. Sebagai warna keamatan rendah, warna perang ialah warna tertier dalam erti kata teknik yang asal: mencampurkan tiga warna primer subtraktif menghasilkan warna perang, jika kandungan sian adalah rendah.

## Penggunaan, perlambangan, dan ungkapan basahan
* Perang ialah warna untuk banyak tanih, haiwan, kulit kayu, najis, dan benda-benda lain dalam alam semula jadi.
* Perang Pullman ialah warna Perkhidmatan Bungkusan Bersatu (UPS: *United Parcel Service*), sebuah syarikat perkhidmatan kiriman cepat, dengan pakaian seragam dan lori-lori berwarna perang yang merupakan ciri utamanya. Perang UPS (sering salah dituntut sebagai Panton 0607298 yang sebenarnya bukan nombor panton yang sah) ialah cap dagang UPS.  Dalam iklan-iklannya, UPS merujuk kepada diri sebagai "Perang" ("Apakah yang Perang dapat berbuat untuk kamu?").
* Pada dekad 1930-an, perang ialah warna Parti Nazi Jerman. Ahli-ahli *[[Pasukan SA|Sturmabteilung]]* (SA) memakai pakaian seragam perang. *Sturmabteilung* bermaksud "baju warna perang".
* Warna perang sering digunakan sebagai warna untuk jersi dan logo olahraga. Yang paling terkenal mungkin merupakan Cleveland Browns dari Liga Bola Sepak Nasional.  Pasukan ini mendapat namanya daripada Paul Brown, pengasas dan jurulatih lamanya. St. Louis Browns ialah bekas pasukan Besbol Liga Utama yang kini dikenali sebagai Baltimore Orioles. Untuk hampir 25 tahun, San Diego Padres menggunakan warna perang sebagai warna utama untuk pasukannya.
* Memerangkan makanan ialah mengoksidakan kulit makanan melalui pemanasan, umpamanya di bawah pemanggang atau di dalam kuali leper, sehingga makanan berwarna perang.
* Dalam permainan snuker, bola berwarna perang mempunyai empat mata.
* Perang digunakan secara mengecil-ngecilkan untuk merujuk kepada orang-orang etnik Amerika-Sepanyol, Filipina atau Asia Tenggara, dan kekadang untuk orang Afrika serta orang kacukan.

## Pigmen perang
* Bister
* Siena (bakar dan mentah)
* Umber (bakar dan mentah)

## Lihat juga
* Senarai warna
** Coklat (warna)

## Pautan luar
* Semua Tentang Warna Perang
Coklat (warna)

**Coklat** () ialah warna tanah tua seperti perang yang menyerupai makanan coklat.

## Carta perbandingan perbezaan warna coklat
*   Coklat (Hex: #7B3F00) (RGB: 123, 63, 0)
*   Variasi coklat 2 (Hex: #D2691E) (RGB: 210, 105, 30)
*   Variasi coklat 3 (Hex: #E3701A) (RGB: 227, 112, 26)

## Lihat juga
* Senarai warna
Kolej Teknologi Timur

**Kolej Teknologi Timur (KTT)** ialah sebuah kolej yang terletak di Bandar Baru Salak TInggi,Sepang, Selangor, Malaysia. Kolej ini yang memulakan operasinya pada 6 Jun 1997 dahulunya dimiliki oleh Hiraki Timur Sdn. Bhd., sebuah syarikat bumiputera yang dipengerusikan oleh Yang Berhormat Datuk Mohd Sarit bin Haji Yusoh, Ahli Parlimen Temerloh, Pahang. [Datin Hajah Norayini binti Ali ialah [Ketua Pegawai Eksekutif kolej ini. Namun selepas terkesan oleh PKP, kolej ini dibeli oleh seorang usahawan Datuk Ooi iaitu bekas pemilik Kolej Lagenda dan Linton College di Mantin. Walaupun kini 100% dimiliki oleh pemilik baru, nama kolej serta Hiraki Timur masih dikekalkan.

## Sejarah
KTT memulakan operasinya pada 1997 dengan pengambilan pelajar persendirian untuk Program Peringkat Lanjutan (*A-Level*) serta Program Asas Universiti (UFP). Pada 2 Jun 1997, KTT mula menjalankan program Matrikulasi Sains Biologi dengan Universiti Kebangsaan Malaysia (UKM). KTT kemudiannya menjalankan program Matrikulasi Sains Universiti Sains Malaysia (USM), Matrikulasi Sains Universiti Putra Malaysia (UPM), Matrikulasi Sains UKM, Diploma Sains Komputer UPM, serta Sijil Sains Komputer. 

KTT adalah antara beberapa Institusi Pengajian Tinggi Swasta (IPTS) yang dipilih untuk menjalankan program Matrik Sains & Perakaunan oleh Kementerian Pelajaran Malaysia.

## Kontroversi
Pada pertengahan tahun 2024, KTT mula dilanda kontroversi apabila pihak pengurusan mula tidak membayar gaji, membayar gaji separuh dan lewat kepada staf-stafnya termasuk staf akademik dan bukan akademik. Kesan daripada itu, ramai staf mula mogok dan melaporkan pada JTK (Tenaga Buruh)

Akibat laporan beramai-ramai tersebut, maka terbongkar tunggakan KWSP dan juga staf tidak didaftarkan. Ramai staf mulai meletakkan notis 24 jam dan memberi kesan kepada pelajar yang masih lagi berada disana. Pihak pengurusan juga mengambil mudah hal berkenaan dan tidak peduli kepada kebajikan staf. Sehingga kini, KTT masih lagi tiada staff dan nasib pelajar-pelajar disana seperti dihujung tanduk.

## Penutupan
Pada awal tahun 2025, selepas berbulan-bulan menghadapi masalah gaji dan ketiadaan pensyarah, Kolej Teknologi Timur kini menutup operasinya selepas lebih 25 tahun beroperasi. Semua pelajar KTT yang sebelum ini ditinggalkan tanpa pensyarah, kini telah dipindahkan ke kolej-kolej swasta yang lain. Bangunan KTT kini telah memburuk dan tiada lagi aktiviti pembelajaran di sana.

## Rujukan
* Laman web rasmi Kolej Teknologi Timur
Senarai Perdana Menteri Thailand

Perdana Menteri Thailand (; , secara harfiah 'ketua menteri negara') merupakan ketua kerajaan Thailand. perdana menteri juga merupakan pengerusi kabinet Thailand dan mewakili kerajaan di dalam dan negara di luar negara.

Jawatan perdana menteri telah wujud sejak revolusi Siam 1932 dan perlembagaan pertama Siam. Sepanjang kewujudan jawatan itu, kebanyakannya telah diduduki oleh tentera pemimpin dari Tentera Darat Diraja Thailand, tiga berpangkat marsyal medan dan tujuh pangkat jeneral.

Perdana menteri semasa ialah Paetongtarn Shinawatra, pemimpin Parti Pheu Thai, yang menyandang jawatan itu pada 16 Ogos 2024. Seorang ahli Keluarga politik Shinawatra, beliau adalah orang termuda wanita kedua memegang jawatan itu.

*Nota:* Senarai itu termasuk pemimpin junta tentera dan pemangku perdana menteri. Walau bagaimanapun, mereka tidak dikira dalam senarai rasmi seperti yang disediakan oleh Kerajaan Diraja Thailand.

## Senarai Perdana Menteri Thailand
**Kunci warna** (untuk gabungan/parti politik):
Kategori umum:  (12)  (7) 

Parti politik yang tidak berfungsi:
: Pra–1950:  (1)  (5)  (1)

:1950–1975:  (1)  (1)  (1)  (1) 

:Pasca–2000:  (1)  (2)  (1)  (2) 

Parti politik yang aktif:  (6)  (1)  (5)  (1)  (1)

## Pautan luar
* Senarai Perdana Menteri Thailand
* Sejarah Perdana Menteri Thailand
Modulus pukal

**Modulus pukal** (atau **ketaktermampatan**) *K* bagi bendalir atau pepejal ialah songsang bagi kebolehmampatan:

:K=-V\frac{\partial P}{\partial V}

iaitu *P* adalah tekanan dan *V* adalah isipadu.

Maka modulus pukal sebenarnya mengukur gerak balas terhadap tekanan yang disebabkan oleh perubahan isipadu bandingan, dan pada dasarnya mengukur rintangan bahan terhadap mampatan seragam. Modulus-modulus lain yang menerangkan tentang gerak balas bahan (keterikan) terhadap bermacam jenis tegasan termasuklah: modulus ricih yang menerangkan tentang gerak balas terhadap ricih, dan modulus Young yang menerangkan tentang gerak balas terhadap keterikan linear. Bagi bendalir, hanya modulus pukal mempunyai makna khusus. Bagi suatu pepejal tak isotropi seperti kayu dan kertas, ketiga-tiga modulus ini tidak mengandungi maklumat yang mencukupi untuk menerangkan sifatnya, maka hukum Hooke am yang menyeluruh haruslah digunakan.

Secara tegasnya, modulus pukal adalah kuantiti termodinamik, dan adalah penting untuk menetapkan perubahan suhu sekiranya modulus pukal ingin ditentukan: suhu malar (K_T), entalpi malar (adiabatik K_S), dan perubahan-perubahan lain yang berkemungkinan. Pada praktiknya, perbezaan-perbezaan ini biasanya hanya berkaitan dengan gas-gas.

Songsangan modulus pukal adalah kebolehmampatan bahan.

Untuk gas, modulus pukal adiabatik K_S diberikan penghampiran sebagai

:
K_S=\kappa\, P


iaitu
:κ adalah indeks adiabatik, kadang kala dipanggil γ.
:*P* ialah tekanan.

Modulus pukal adiabatik menentukan kelajuan bunyi (bagi gelombang tekanan) dalam bahan. Pepejal boleh mengekalkan gelombang melintang; maka untuk kes ini modulus ricih adalah faktor penentu utama. 

## Contoh-contoh
* Air: 2.2×109 Pa
* Udara: 1.42×105 Pa
* Keluli: 1.6×1011 Pa 
* Helium pejal (penghampiran): 5×107 Pa 

## Rujukan
* Bulk Elastic Properties on hyperphysics di Georgia State University
Demografi Kelantan

Berdasarkan pada Bancian Tahun 2025, Kelantan mempunyai seramai 1,1907,700 orang penduduk. Kaum Melayu merupakan kaum yang terbesar dengan 95%, diikuti dengan kaum Cina 3.8%, kaum India 0.3% dan lain-lain kaum 0.9%. Berdasarkan bancian tersebut, 95% beragama Islam, diikuti Buddha 4.4%, Kristian 0.2%, Hindu 0.2% dan lain-lain agama sebanyak 0.2%.

Berdasarkan anggaran penduduk Jabatan Perangkaan Malaysia (tahun 2025), Kota Bharu mempunyai jumlah penduduk yang terbesar iaitu seramai 590,100 orang manakala Jeli mempunyai jumlah penduduk terkecil iaitu seramai 58,200 orang. Kadar Pertumbuhan Tahunan Purata (1991 - 2025) bagi negeri Kelantan ialah 1.0%. Kepadatan penduduk ialah seramai 127 orang setiap kilometer persegi. Hanya 34.2% dari populasi Kelantan adalah penduduk bandar. Nisbah jantina (lelaki bagi setiap 100 perempuan) ialah 101 dengan bilangan isi rumah 397,400 o

**Struktur Umur Penduduk**

Laporan itu turut menunjukkan komposisi umur muda (0–14 tahun) tertinggi dicatatkan di Gua Musang (32.4%), diikuti Lojing (31.9%) dan Tumpat (31.6%). Bagi komposisi umur bekerja (15–64 tahun), Jeli mencatatkan peratusan tertinggi dengan 70.3%, diikuti Kota Bharu (67.3%) dan Bachok (66.9%). Sementara itu, komposisi umur tua (65 tahun ke atas) tertinggi direkodkan di Pasir Mas (8.3%), diikuti Machang (7.9%) serta Kota Bharu dan Kuala Krai (7.7%) masing-masing
## Taburan Penduduk

**Taburan penduduk (anggaran 2025*) bagi 11 jajahan di Negeri [[Kelantan]] adalah seperti berikut :**

Kota Bharu 590,100 orang

Pasir Mas 242,700 orang

Tumpat 191,200 orang

Bachok 167,600 orang

Pasir Puteh 144,700 orang

Tanah Merah 159,900 orang

Kuala Krai 112,400 orang

Machang 117,700 orang

Gua Musang 111,300 orang

Jeli 58,200 orang

Jajahan kecil lojing - 11,700 orang

**Jumlah 1,907,700 orang**

* Anggaran berasaskan banci penduduk atas kadar pertumbuhan Tahunan Purata Penduduk sebanyak 1.0%.

## Purata Saiz Isi Rumah

**Purata saiz isi rumah mengikut jajahan negeri Kelantan adalah seperti berikut :
**(Sumber : Kerajaan Negeri Kelantan)

Kota Bharu 5.11 orang

Pasir Mas 4.99 orang

Tumpat 5.35 orang

Bachok 5.33 orang

Pasir Puteh 5.06 orang

Tanah Merah 5.09 orang

Kuala Krai 4.91 orang

Machang 5.11 orang

Gua Musang 5.03 orang

Jeli 5.07 orang

**Purata 5.10 orang**
STS-115

**STS-115** telah menjadi misi pemasangan kapal bolak balik pertama ke Stesen Angkasa Antarabangsa selepas kemalangan ''Columbia'', berikutan kejayaan dua misi *Return to Flight* , STS-114 dan STS-121. Misi ini telah menggunakan Space Shuttle ''Atlantis'', yang telah dilancarkan pada 9 September, 2006 daripada Tapak Pelancar 39-B di Pusat Angkasa Kennedy di Florida seperti yang telah dirancangkan pada 11:14:55 a.m. EDT (15:14:55 UTC).
Bolak-balik angkasa lepas Atlantis

**Bolak-balik angkasa lepas ''Atlantis*** ([[Designasi Kenderaan Pengorbit]]: OV-104) adalah kapal angkasa lepas aktif terakhir dalam armada [[bolak-balik angkasa lepas]] yang dimiliki oleh [[NASA|Pentadbiran Aeronautik dan Angkasa]] (NASA). Ia merupakan bolak-balik keempat dibina, dan tiba di [[Pusat Angkasa Kennedy|Pusat Angkasa Kennedy John F. Kennedy]] di timur Florida pada April 1985. Berikutan kemusnahan *Challenger* dan *Columbia*, ia merupakan satu daripada tiga bolak-balik yang paling banyak beroperasi bersama *Discovery* dan *Endeavour*.

Misi terakhir *Atlantis* adalah [[STS-135]], penerbangan terakhir sebelum [[persaraan Space Shuttle|program Space Shuttle tamat]]. Penerbangan terakhir ini diberikan kebenaran oleh Presiden Barack Obama pada Oktober 2010, untuk membawa bekalan tambahan ke [[Stesen Angkasa Antarabangsa]] dan mengambil kesempatan daripada persediaan yang dijalankan untuk misi *Lancar jika Perlu*, yang hanya akan dilancarkan sekiranya anak kapal [[STS-134]] Endeavour memerlukan penyelamatan. Atlantis berjaya dilancarkan buat kali terakhir pada 8 Julai 2011 jam 16:29 UTC, dan mendarat di [[Pusat Angkasa Kennedy]] pada 21 Julai 2011 jam 09:57 UTC.
Di akhir misinya, *Atlantis* telah mengorbit Bumi 4,848 kali, dan berjalan hampir 126 juta batu di angkasa atau lebih daripada 525 kali jarak Bumi ke Bulan.

== Sejarah operasi ==
Bolak-balik angkasa lepas *Atlantis* telah membuat penerbangannya yang pertama dalam bulan Oktober 1985 dengan misi [[STS-51-J]], melakukan aktiviti-aktiviti ketenteraan sulit, satu daripada lima penerbangan yang sama. Ia terbang sekali lagi, misi [[STS-61-B]] yang dilancarkan di waktu malam, sebelum [[bencana Space Shuttle Challenger]] menghentikan sementara armada bolak-balik pada 1986. Pada tahun 1989, *Atlantis* telah mengatur kedudukan dua kuar antara planet, [[Kuar Magellan|Magellan]] ke Zuhrah ([[STS-30]]) dan [[Kuar Galileo|Galileo]] ke Musytari ([[STS-34]]). Pada misi [[STS-37]] tahun 1991 pula, ia telah mengatur kedudukan [[Balai Cerap Sinar Gamma Compton]].

Mulai 1995 dengan [[STS-71]], *Atlantis* menjalankan tujuh misi ke pangkalan angkasa lepas Rusia [[Mir]]. Mulai [[STS-101]] pada 2000 pula, *Atlantis* menghantar bekalan dan peralatan ke [[Stesen Angkasa Antarabangsa]]. Misi pertama *Atlantis* selepas [[bencana Space Shuttle Columbia]] pula adalah [[STS-115]], dijalankan pada September 2006.

== Penerbangan ==

Bolak-balik angkasa lepas *Atlantis'' sudah melaksanakan 33 penerbangan, menghabiskan 306.59 hari di angkasa, menyudahkan 4,848 orbit, dan telah terbang 125,935,769 batu keseluruhannya, setakat Julai 2011 (STS-135).

## Lihat juga
* Senarai misi bolak-balik angkasa lepas
* Senarai anak kapal bolak-balik angkasa lepas
## Rujukan

## Pautan luar

* Orbiter Vehicles
* Shuttle Orbiter Atlantis (OV-104)
* Space Shuttle Atlantis dalam 3D untuk Google Earth
Gunung Sejinjang

**Gunung Sejinjang** amat sinonim dengan cerita legenda Puteri Santubong. Ia terletak berdekatan muara sungai Sarawak dan kedudukannya bertentangan dengan gunung Santubong.
Pantai Gerigat

**Pantai Gerigat** terletak dalam kawasan Kabong, Betong. Jarak pantai dengan pekan Kabong hanyalah 500 meter sahaja. Pantai Gerigat berjiran dengan pantai Tanjung Kembang. 

Kemudahan restoran dan bilik tumpangan disediakan untuk pengunjung yang ingin menginap dan bersantai di pantai ini. Kemudahan-kemudahan lain  termasuklah pondok untuk memancing, bot dan aktiviti berkayak.

## Pautan luar
* Pantai 'Gerigat' boleh menjadi 'Pusat Perkelahan' bandar berdekatan
* Facebook Pantai Gerigat
Teluk Dalam

**Teluk Dalam** 

* Teluk Dalam, Asahan
* Teluk Dalam, Banjarmasin Tengah, Banjarmasin
* Teluk Dalam, Labuhan Maringgai
* Teluk Dalam, Muara Jawa, Kutai Kartanegara
* Teluk Dalam, Nias Selatan
* Teluk Dalam, Simeulue
* Teluk Dalam, Teluk Dalam, Asahan
* Teluk Dalam, Tenggarong Seberang, Kutai Kartanegara
Yahya Jammeh

Alhaji Dr. **Yahya (Abdul-Aziz Jemus Junkung) Jammeh** (Jola:  يحيا آبدل-آزٌيز جمس خنكنغ ديلليو جمح; ) merupakan Presiden Gambia. Sebagai pengerusi Majlis Kuasa Undang-undang Tentera Sementara, beliau mengawal negara ini dalam rampasan kuasa militan pada Julai 1994, dan terpilih sebagai presiden sah pada September 1996, dalam sebuah pilihan raya yang dikritik oleh banyak pihak. Dia mengasaskan Perikatan Pembinaan dan Penyemaian Semangat Patriotik sebagai sebuah parti politik bagi bertanding dalam pilihan raya itu. Presiden Jammeh dilantik semula pada 18 Oktober 2001 dengan majoriti 53%; pilihan raya ini diisytiharkan bebas oleh para pemerhati.

Jammeh telah dituduh sebagai menyekat kebebasan akhbar, undang-undang akhbar yang tegas dan diikuti dengan kes pembunuhan seorang wartawan yang tidak dapat diselesaikan yang kerap mengkritik kerajaan, Deyda Hydara, pada bulan Disember 2004.  Sebuah cubaan rampasan kuasa ke atas Jammeh telah dilaporkan dan berjaya dipatahkan pada 21 Mac 2006; Jammeh, yang ketika itu berada di Mauritania dengan segera kembali semula ke negaranya. Ketua Turus Tentera Ndure Cham, ketua cubaan rampasan kuasa itu, dilaporkan melarikan diri ke negara jiran, Senegal, sementara beberapa orang yang lain telah ditahan dan dibicarakan.

Jammeh bertanding untuk penggal ketiga sebagai presiden pada 22 September 2006. Pilihan raya terbabit dirancang diadakan pada bulan Oktober tetapi diawalkan berikutan bertembung dengan bulan suci orang Islam iaitu Ramadan. Dia dilantik semula dengan majoriti 67.3% undian.

Beliau seterusnya menang penggal keempatnya pada pilihan raya presiden November 2011 dengan majoriti 71.5 %.

Pada pilihanraya presiden Gambia tahun 2016, beliau tewas ditangan Adama Barrow.

## Rujukan
Pilihan raya presiden Gambia 2006

**Pemilihan presiden Gambia, 2006** telah diadakan pada 22 September 2006. Seramai 670,000 penduduk Gambia iaitu pengundi berdaftar mengundi, dan 59% pengundi berdaftar keluar untuk mengundi. Sebanyak 989 mengunakan guli yang dimaksudkan ke dalam kotak undian berbanding kertas undi berikutan tahap buta huruf yang tinggi. Sistem guli in hanya digunakan di Gambia dan telah diguna pakai sejak tahun 1956.

Seramai tiga calon yang dicalonkan untuk diundi
*Ousainou Darboe - UDP
*Yahya Jammeh - APRC (tiada)
*Halifa Sallah - Nadd

Yahya Jammeh memperoleh 67.3% undian sekaligus menjadi presiden dan tertinggi di dalam undian.

## Rujukan
Nachos

**Nacho** adalah suatu hidangan yang berasal dari utara Mexico. Ia asasnya diperbuat daripada kepingan tortilla yang disaluti keju cair. 

## Asal-usul
Makanan ini datangnya daripada suatu idea hidangan spontan daripada Ignacio "Nacho" Anaya, seorang ketua pelayan di sebuah restoran di Piedras Negras, Coahuila bagi menyambut para isteri askar tentera A.S yang singgah di tempat tersebut setelah membeli-belah berdekatan. Beliau segera menggoreng kepingan tortilla yang ditabur dengan jeruk cili jalapeño dan keju cheddar. Apabila Ignacio ditanya mengenai hidangan ini, dia berseloroh memanggilnya "Nacho's *especiales*" ("hidangan istimewa Ignacio"), lama-kelamaannya menjadi "special nachos" ("nachos istimewa"). Khabar mengenai hidangan tersebut mula menjadi tersebar di negeri Texas serta Barat Daya Amerika Syarikat yang berjiranan tidak lama selepas itu. 

## Ramuan
Perencah tambahan termasuklah:
* ketulan daging *ground beef* atau ayam 
* hirisan lada Jalapeño 
* kekacang yang digoreng semula 
* salsa 
* guakamole
* krim masam 
* buah zaitun

## Rujukan
Acar

**Acar** adalah sejenis hidangan Malaysia yang terdiri daripada bahan-bahan yang dijeruk. Sayur-sayuran keras, atau buah-buahan jeruk disatukan menjadi suatu hidangan yang tersendiri. Ada acar yang dimasak, manakala ada acar yang dibuat seperti gaya rojak atau salad. Acar biasanya dijadikan lauk sampingan bagi hidangan nasi, misalnya nasi putih, nasi minyak atau nasi beriani.

Disebabkan terdapat pelbagai pengaruh masakan kaum di Malaysia, acar sudah berkembang dan meranting mengikut variasi kaum, terdapat pelbagai jenis acar, mengikut selera kaum masing-masing.

## Asal Usul
Hidangan acar berasal dari hidangan dari Benua Kecil India, yang dikenali sebagai *achar*. Kemungkinan hidangan ini dibawa oleh pedagang dan perantau daripada India sebagai makanan bekal, kerana acar boleh disimpan lama (dijeruk). Dikatakan hidangan acar di Malaysia adalah veri tempatan hidangan acar Muhglai. Adaptasi hidangan Mughlai boleh diperhatikan juga dengan hidangan-hidangan lain seperti roti canai, kurma dan kari.

## Variasi
Terdapat banyak variasi acar di Malaysia. Secara kasarnya, acar bolehlah dibahagikan kepada dua kategori;

### Acar Mentah
Acar-acar dari jenis ini dibuat langsung dari jeruk dan dihidangkan, tanpa perlu dimasak.
*Jelatah
*Acar timun

### Acar Masak
Bahan-bahan dimasak sekaligus untuk membentuk hidangan acar. Buah-buahan jeruk, sayuran jeruk atau pun sayuran keras yang lain boleh digunakan sebagai bahan asas.

#### Melayu
*Acar buah
*Acar Rampai
*Acar Kerisik

#### Peranakan
*Acar Nyonya
*Acar Awak
#### Tamil
*Acar Mangga
*Acar Limau Nipis

## Hidangan
Biasanya acar dihidangkan sebagai lauk sampingan untuk hidangan nasi putih, nasi beriani dan nasi minyak. Disebabkan rasanya yang agak tajam, acar dimakan sedikit-sedikit (seperti memakan sambal) sebagai penambah selera. Dalam kenduri kahwin orang Melayu, hidangan acar biasanya disediakan sebagai mengiringi nasi minyak atau nasi beriani.

Kini, acar boleh dibeli sebagai salah satu lauk dalam set hidangan nasi minyak atau nasi beriani. Ada juga acar, misalannya acar orang Tamil yang dijual dalam balang di pasaraya atau di kedai runcit.

## Rujukan
Toomas Hendrik Ilves

**Toomas Hendrik Ilves** [IPA: 'toːmas 'hendrik 'ilves] (;ahir pada Disember 26, 1953) adalah merupakan ahli politik Estonia. Pada 23 September, 2006 beliau telah dilantik menjadi  Presiden Estonia oleh satu pilihanraya, mengalahkan penyandang Arnold Rüütel. Tempoh lima tahunnya sebagai Presiden telah bermula pada 9 Oktober, 2006. Beliau adalah merupakan bekas diplomat dan wartawan, dan sekarang ini memegang jawatan Ahli Parlimen Eropah  dan hanya pemangku ketua Parti Demokratik Sosial, yang mana ia adalah ahlinya.
M113

**M113** adalah sejenis kenderaan tempur berperisai digunakan di Vietnam untuk membawa pasukan infantri ke medan tempur. Perisai M113 boleh tahan ditembak peluru berkaliber sehingga 7.62&nbsp;mm tanpa apa-apa kecelakaan kepada tentera di dalamnya. Perisai M113 menggunakan logam aluminium yang ringan tetapi kukuh. Berat keseluruhan M113 adalah sekitar 13 ton. Kenderaan M113 diperkenalkan dalam tahun 1960. Oleh kerana kenderaan ini tidak berat, ia hanya menggunakan enjin disel 2 lejang dengan 6 silinder yang digunakan dalam bas bandar GM. Kenderaan M113 juga boleh diangkut menggunakan kapal terbang C-130 Hercules.

Kenderaan perisai ini digunakan untuk mengiringi konvoi kenderaan bekalan dan untuk tugasan kawalan keselamatan setempat. Kenderaan ini mempunyai pacuan 4 roda dan mempunyai keupayaan amphibia. Ia mempunyai kelajuan darat sehingga 62 bsj dan kelajuan 3 bsj di dalam air. Perisainya boleh menahan peluru sehingga 7.62 x 51&nbsp;mm.  Pasukan ARVN menggunakan  kenderaan M113 sebagai kenderaan tempur infantri di mana kenderaan M113 membantu anggota tentera yang dibawanya semasa bertempur. 

Semasa pertempuran di Ap Bac dalam bulan Januari 1963, 14 orang guner mesingan .50 cal ARVN mati semasa pertempuran. Kesan daripadanya, pertahanan perisai M113 dipertingkatkan dan dipasangkan sebuah turet rekaan FMC untuk kedudukan komander kenderaan dan pemasangan dua pucuk mesingan M-60 (dengan perisai pertahanan) di dalam hac di belakang kedudukan komander. M113 versi ini dikenali dengan panggilan ACAV (Armored Cavalry Assault Vehicle). Kenderaan ini boleh membawa 2 anak kapal dan 10 askar infantri. Askar infantri boleh menggunakan senjata mereka untuk menembak melalui lubang menembak di sisi kenderaan. Ia juga boleh pasangkan meriam 76mm dan 90mm dan boleh diubah suai menjadi pengangkut mortar.

## Pautan luar

* Army Fact File for M113
* United Defence 
* FAS.org
* Gary's Combat Vehicle Reference Guide
* NASA Kennedy Space Center site 
* M113 performance vs. RPG-7
* M113 at Israeli Weapons
* Canadian Forces Official Website 
*  M113 ACAV Operations with 11th ACR in Vietnam 
* Dutch Cavalry Museum has an M113 C&V (M113 ACAV) in its exposition.
* Australian DoD M113 Upgrade Project
* M113 in the danish army 
* M113 G3 DK in the Danish army 
* M113 G3 Waran in the Danish army 
* "M113 APC: four decades of service and still showing potential", *Infantry Magazine*, July–August, 2004, by Stanley C. Crist.
Kucing (nyahkekaburan)

**Kucing** boleh merujuk kepada:

* Kucing, sejenis haiwan peliharaan yang berkaki empat.
* Kuching, sebuah bandaraya yang terletak di Negeri Sarawak, Malaysia.
* Mata kucing, sejenis buah-buahan tempatan di Asia.
* Misai kucing, sejenis tumbuhan yang kini dijadikan minuman herba.
Zaman Batu

**Zaman Batu** (Tulisan Jawi: زمان باتو)ialah satu tempoh prasejarah yang luas semasa manusia menggunakan batu untuk membuat alat-alat.

Alat-alat batu diperbuat daripada berbagai-bagai jenis batu. Umpamanya, flin dan rijang dibentuk (atau diserpihkan) untuk digunakan sebagai perkakas pemotongan dan senjata, manakala basalt dan batu pasir digunakan untuk alat-alat batu berasah, seperti batu kisar. Kayu, tulang, cangkerang, tanduk rusa dan bahan-bahan lain juga digunakan secara meluas pada zaman ini. Pada akhir zaman ini, endapan (seperti tanah liat) telah digunakan untuk membuat tembikar. Satu rentetan inovasi teknologi logam mencirikan Zaman Tembaga, Zaman Gangsa dan Zaman Besi yang kemudian.

Zaman Batu merangkumi penerapan teknologi pertama yang meluas dalam evolusi manusia serta penyebaran kemanusiaan dari savana Afrika Timur ke bahagian-bahagian lain di dunia. Zaman ini berakhir dengan pengembangan pertanian, pembelajinakan sebilangan haiwan, dan peleburan bijih tembaga untuk menghasilkan logam. Zaman Batu diistilahkan sebagai *pra*sejarah kerana manusia masih belum memulakan penulisan — permulaan sejarah yang tradisional, iaitu sejarah tercatat.

Istilah "Zaman Batu" telah digunakan oleh ahli-ahli arkeologi untuk menandakan zaman pra-metalurgi yang alat-alat batunya (artifak-artifak) jauh lebih tahan berbanding dengan alat-alat yang diperbuat daripada bahan-bahan lain (yang lebih lembut). Zaman ini ialah zaman pertama dalam sistem tiga zaman. Dalam buku klasiknya, *Zaman-zaman Prasejarah*, pada tahun 1865, John Lubbock membahagikan lagi Zaman Batu kepada tiga subzaman, iaitu zaman Paleolitik, Mesolitik, dan Neolitik. Walaupun demikian, ketiga-tiga subzaman ini masih boleh dibahagikan lagi. Sebenarnya, turutan fasa-fasa amat berbeza dari satu wilayah (dan kebudayaan arkeologi) ke satu wilayah. Sebenarnya, kemanusiaan berkembang ke bidang-bidang baru secara berterusan semasa zaman-zaman logam dan oleh itu, adalah lebih baik untuk seseorang mengatakan *sesuatu* Zaman Batu (bahasa Inggeris: *a* ), berbanding dengan si Zaman Batu (bahasa Inggeris: *the*). 

## Lihat juga ليهت جوݢ
* Evolusi manusia

## Rujukan روجوعن
* 

*  bacin= bau yg terjadi bila anda korek bontot anda

## Pautan luar ڤا<sup>ء</sup>وتن لوار
* Zaman Batu 
* Kapak-kapak genggam Zaman Batu 
* Habitat-habitat Zaman Batu 
* Bohong Sejarah: Zaman Batu
Phan Thị Kim Phúc

**Phan Thi Kim Phuc** dilahirkan dalam tahun 1963 di sebuah perkampungan bernama Trang Bang, 40 km di barat Saigon di Vietnam Selatan. Gambar foto Kim berlari dalam keadaan berbogel kerana terkena bom napalm dalam tahun 1972 adalah salah satu gambar paling terkenal keluar dari Perang Vietnam. 

### 8 Jun 1972

Pada 8 Jun 1972, ketika berumur 9 tahun, kampung Kim diserang dan ditawan oleh pasukan Viet Cong dan diserang balas oleh pasukan tentera Vietnam Selatan. Kapal terbang Vietnam Selatan menggugurkan bom napalm ke atas kedudukan Viet Cong. Kim menyertai sekumpulan penduduk awam dan tentera ARVN melarikan diri dari kuil Cao Dai menuju ke kawasan keselamatan ARVN. Seorang juru terbang Vietnam Selatan tersalah sangka kumpulan tersebut (yang mengadungi askar bersenjata yang sedang meluru ke arah tentera kerajaan dan pemberita) sebagai kumpulan Viet Cong dan membuat serangan bom. Dua orang adiknya berumur 6 tahun dan 9 bulan, dua orang sepupu dan ramai penduduk kampung Kim terbunuh.

Gambar Kim yang terbakar terkena bom napalm dirakamkan oleh jurugambar Nick Ut. Gambar ini menjadi masyhur seluruh dunia dan menjadi simbol peningkatan kesedaran dunia mengenai kezaliman perang. Kim menjadi simbol yang membawa mesej memaafkan, kesatuan dan toleransi. Selepas mengambil gambar foto itu, Nick Ut membawa Kim ke sebuah hospital di Saigon, tetapi doktor di hospital menyatakan kecederaannya terlampau serius dan Kim tidak mungkin diselamatkan. 

Kim dipindahkan ke klinik pakar Barsky dan terumbang ambing di antara hidup dan mati. Kim menjalani rawatan selama 14 bulan mengubati melecur darjah ketiga yang meliputi lebih separuh badannya. Sepanjang tempoh tersebut, kim menjalani 17 pembedahan. 

### Dewasa

Kim digunakan sebagai alat propaganda oleh kerajaan dan pergerakan antiperang. Setelah beliau dewasa, Kim mendapat kebenaran melanjutkan pelajarannya ke Cuba. Ketika itu beliau telah menganut agama Kristian, dan menerima naungan Pham Van Dong, Perdana Menteri Vietnam. Di Cuba, beliau bertemu Bui Huy Tuan. Nick Ut pergi ke Cuba dalam tahun 1989 bertemu Kim dan Bui. Dalam tahun 1992 mereka berkahwin dan pergi berbulan madu. Semasa kapal terbang mengisi minyak di Gander, Kanada, Kim dan suaminya turun daripada kapal terbang dan meminta suaka di Kanada. Mereka menetap di Toronto. 

### UNESCO

Kim Phuc Phan Thi dilantik sebagai Duta UNESCO pada 10 November 1994. Kim memaafkan mereka yang bertanggungjawab melancarkan serangan bom ke atas perkampungannya, tetapi masih tidak dapat melupakan kejadian tersebut. Kim menceritakan bagaimana gambar foto yang diambil dalam tahun 1972 oleh pemenang Pulitzer Nick Ut menjadi simbol kepada peperangan dan keamanan setelah beliau dijumpai menginap di Toronto oleh pemberita British dalam tahun 1997. 

Kim melancarkan Yayasan Kim untuk menegakkan keamanan, dan membantu kanak-kanak mangsa perang dengan bantuan perubatan dan psikologi untuk membolehkan mereka mengatasi trauma yang mereka lalui.
Huynh Cong Ut

**Huynh Cong Ut**, juga dikenali sebagai Nick Ut (lahir 29 Mac, 1951) adalah seorang jurugambar Associated Press yang berpengkalan di Los Angeles. Beliau terkenal kerana memenangi Hadiah Pulitzer untuk gambarnya yang menunjukkan kanak-kanak Vietnam Phan Thị Kim Phuc yang berlari sambil berbogel menuju kamera kerana badannya terbakar akibat terkena bom napalm semasa Perang Vietnam. 

Nick Ut  dilahirkan di Long An, Vietnam, dan mula mengambil gambar untuk Associated Press sejak berumur 16 tahun selepas abangnya Huynh Thanh My, seorang jurugambar terbunuh di Vietnam.

## Gambar di Trang Bang

Selepas mengambil gambar yang kelak menjadi masyhur, Nick Ut membawa Kim Phuc ke hospital untuk rawatan. Di sana beliau diberitahu bahawa Kim Phuc mungkin tidak dapat diselamatkan kerana cedera parah. Hanya selepas beliau menguruskan rawatan Kim Phuc barulah dia membawa filemnya yang mengandungi gambar Kim Phuc ke pejabat untuk diproses.

Pada mulanya Hal Buell, editor Associated Press di New York enggan membenarkan Horst Faas, editor di Saigon untuk menghantar gambar Kim Phuc menerusi sawat kerana menunjukkan seorang kanak-kanak perempuan dalam keadaan bertelanjang bulat. Gambar bogel memang dilarang penghantarannya oleh Associated Press dalam tahun 1972. Horst Faas membahaskan bahawa kecualian patut diberikan kerana gambar tersebut mempunyai nilai signifikan. Akhirnya New York bersetuju memberikan kecualian dengan syarat tidak gambar “close up” Kim Phuc bersendirian akan dihantar dengan sawat. 

Nick ut terus melawat Kim Phuc selepas dia keluar daripada hospital, dan lawatan dilakukan sehingga kejatuhan Vietnam Selatan. Selepas Vietnam selatan tewas Nick Ut dibawa meninggalkan Vietnam.  Nuck Ut tercedera sebanyak 3 kali di Vietnam. Selepas Vietnam, Nick ut bertugas di Tokyo, Korea Selatan dan Hanoi. Nick Ut terus mengekalkan hubungan dengan Kim Phuc. Semasa Kim Phuc melanjutkan pelajaran di Cuba, Nick Ut pergi melihatnya di sana. 

## Berhijrah ke Amerika Syarikat
Nick Ut kini menjadi warga negara Amerika Syarikat dan meneruskan kerjayanya sebagai jurugambar.
Alfredo Palacio

Dr. **Luis Alfredo Palacio González** (lahir 22 Januari 1939) ialah Presiden Ecuador. Dari 15 Januari 2003 hingga 20 April 2005 dia berkhidmat sebagai naib presiden dan dilantik menjadi presiden apabila Kongres Ecuador menyingkirkan Presiden Lucio Gutiérrez daripada tampuk pemerintahan selepas berminggu-minggu kekacuan politik.

Dilahirkan di Guayaquil, Palacio ialah seorang doktor pakar dalam bidang kardiologi. Dia menuntut pelajaran di tempat asalnya dan kemudian ke Cleveland, Ohio, membuat residensi di Universiti Case Western Reserve, dan St. Louis, Missouri, di Amerika Syarikat. Dia kemudian menjadi pensyarah dalam bidang kardiologi dan kesihatan awam di fakulti perubatan Universiti Guayaquil.

Palacio dipilih sebagai rakan politik oleh Lucio Gutiérrez semasa pilihan raya tahun 2002. Ia adalah sesuatu yang biasa untuk melihat Gutiérrez, berpakaian ala-tentera dan ditemani oleh Palacios, yang memakai baju doktor. Palacio sebelum ini berkhidmat sebagai Menteri Kesihatan semasa pentadbiran Sixto Durán Ballén. Kebanyakan menteri-menteri politik yang dipilihnya adalah daripada Parti Demokratik.

## Pautan luar
*''Presidencia de la República – Presidente''  Biografi sebagai Presiden
*''BBC Mundo | América Latina | ¿Quién es Alfredo Palacio?'' *([[BBC News]])*
C-123 Provider

Pesawat** C-123 Provider** digunakan di Vietnam sebagai pengangkut anggota dan barang keperluan di dalam medan perang. Pesawat ini diberikan nama jolokan “Thunder Pig,” boleh beroperasi daripada landasan terbang yang pendek dan landasan yang tidak berturap konkrit.

### Latar Belakang

Pesawat ini sebenarnya adalah pembangunan rekaan sebuah pesawat peluncur (glider) XCG-20 menjadikannya pengangkut yang boleh membawa 67 orang anggota tentera. Enjin yang digunakan adalah enjin piston Pratt & Whitney Double Wasp R2800-23 dengan 2,200 hp setiap satu. Pesawat ini mencatat nama kerana perkhidmatan cemerlangnya di Vietnam.

Dalam tahun 1953, Tentera Udara Amerika Syarikat membuat pesanan untuk 300 buah pesawat C-123B. Pesawat pertama diserahkan kepada Tentera Udara Amerika Syarikat lewat tahun 1954 dan menjadi kegemaran anak kapal kerana tahan lasak dan boleh diharapkan. Keupayaan pelepasan ditambah baik dengan kegunaan dua buah lenggai jet Fairchild J-44 (model C-123J) dan kemudiannya dengan lenggai jet jenis J85 (model C-123K). Kesemuanya, 302 buah pesawat C-123 provider dibina oleh Fairchild.

### [[Perang Vietnam]]

Pesawat C-123 mula digunakan di Vietnam dalam tahun 1962. Pesawat ini digunakan di seluruh pelosok Vietnam sebagai pengangkut anggota dan barang-barang. Kebolehannya menggunakan landasan pendek membolehkan unit-unit tentera digerakkan dengan cepat ke merata tempat. Pesawat C-123 menjalankan pelbagai operasi seperti menggugurkan anggota payung terjun, pengangkutan anggota, peluru dan bekalan lain, penyemburan bahan kimia (Agent Orange) , penerbangan ehsan, penerbangan menyelamat, pemindahan udara dan penghantaran pundi bahan api.

Semasa pengepungan pengkalan Khe Sanh dalam tahun 1968, pesawat C-123 Provider dan C-130 Hercules membolehkan penghantaran diteruskan kepada garison di pengkalan tersebut. Apabila keadaan semakin getir dan penerbangan oleh pesawat C-130 Hercules dihentikan, pesawat C-123 Provider menjadi satu-satunya talian hayat anggota marin di Khe Sanh. Apabila keadaan meruncing dan pendaratan tidak lagi boleh dibuat, pesawat C-123 Provider menjalankan operasi pengguguran bekalan menggunakan teknik LAPES.

Pesawat C-123 Provider juga digunakan secara meluas dalam Operasi Ranch Hand menyembur bahan kimia Agent Orange untuk meranggas daun-daun pohon di hutan belantara bagi membolehkan pasukan tentera mengenal pasti kedudukan musuh dan untuk memusnahkan simpanan makanan musuh. Pesawat C-123 Provider akan terbang rendah dan perlahan, seringkali dengan serangan balas musuh untuk membolehkan penyemburan dibuat.

Pesawat C-123 juga diubah suai menjadi pesawat gempur (*gunship*) di bawah projek Gunship III menggunakan model AC-119G Shadow dan AC-119K Stinger

### Penghormatan

Seorang juruterbang pesawat C-123 Provider Lt. Kol Joe M. Jackson menjadi satu-satunya juru terbang pesawat pengangkut yang diberikan anugerah Pingat Kehormatan (Medal Of Honor) semasa Perang Vietnam.

## Spesifikasi (C-123K Provider)

### Pautan Luar
* Fairchild C-123 Provider
* U. S. Air Force Vietnam War Medal of Honor Recipient Lt. Col. Joe M. Jackson
Perang proksi

**Perang proksi** ialah satu peperangan di antara dua kuasa yang menggunakan pihak ketiga untuk penambahan ataupun penggantian terus kepada perlagaan secara terus oleh kedua-dua pihak tersebut.

Jika kuasa-kuasa besar menggunakan kerajaan negara-negara kecil selaku bidak dalam percaturan mereka, kumpulan pengganas juga digunakan, dengan harapan kumpulan kecil ini boleh membedal musuh tanpa membawa kepada peperangan terbuka di antara kuasa-kuasa besar.

Umpamanya, Pakistan menyokong pergerakan pemisah Kashmir untuk memartabatkan kepentingannya di Kashmir tanpa membabitkan peperangan terbuka dengan India, walaupun India mengesyaki Pakistan melengkapkan dan memberikan latihan kepada kumpulan gerila ini. 

Perang proksi juga pernah diperangi seiringan dengan peperangan terbuka. Umpamanya, semasa Perang Iran-Iraq kedua-dua Iran dan Iraq membekalkan dan memberikan latihan kepada pihak-pihak yang bertelagah di dalam Perang Saudara Lubnan.
Bantaeng

**Bantaeng** ialah sebuah kabupaten di provinsi Sulawesi Selatan, Indonesia, yang bersempadanan dengan Jeneponto, Bulukumba, Takalar dan Laut Makassar. Daerah ini merupakan tempat bagi etnik Makassar tertua di Sulawesi Selatan. Bantaeng telah dikenali sejak zaman kerajaan Majapahit sebagai salah satu wilayah Majapahit. Bantaeng mempunyai sebutan sebagai "tanatoa".
Acar timun

**Acar timun** ialah masakan Melayu yang sering dihidangkan bersama nasi minyak.

## Resepi
### Bahan-bahan

### Cara penyediaan
# Rendang biji sawi dalam kuali yang panas dan apabila ia mula meletup, goreng bahan dikisar halus hingga terbit bau. 
# Masukkan gula, garam serta cuka dan biar hingga mendidih.
# Bubuh timun, dan lobak merah, bersama cili merah, cili hijau, bawang besar, bawang putih dan bawang merah di dalam mangkuk.
# Tuang bahan tumis ke dalam mangkuk sayur-sayuran dan gaul sehingga sebati. 
# Biar tiga jam sebelum dihidangkan.

## Rujukan
* Laman web ''Resipi Mesra:'' Acar Timun 
* Majalah Jelita Januari 1998